Caritatis operibus operam impendentibus....... Pateat igitur tam presentium quam futurorum notitie, quod ego Seguinus ecclesie Castri-Censurii, Dei gratia humilis abbas, ejusdemque ecclesie Capitulum, animabus nostris querentes remedia, ecclesie B. Marie de Crisennone canonicorum nostrorum annualia, jure perpetuo concedimus possidenda...... ita scilicet quod quomodo prebendam vacare contigerit, a prima die cognita vacationis usque ad annum perfectum prebende vacantis fructus ecclesia de Crisennone integre recipiet, nullo ab ipsa in ecclesia Castri-Censurii exhibito servitio, excepto hebdomadali; quod omnino vacationis cursu solito, canonicorum persolvet. Actum est hoc anno Domini, M. C. LXXXII. Hujus rei testes sunt, Guerricus de Avalone, canonicus, Obertus de Cervon, Benedictus capellanus de Malliaco-villa, Christianus capellanus de S. Bricio, Rodulphus clericus de Malliaco, Laurentius de Baserna.